Subject: ELL jt loomakaitseorganisatsioonide arvamus Loomakaitseseaduse ja veterinaarseaduse muutmise seaduse eelnõule (LoKS II)
From: "Piret Tees" <[email-masked]>
To: <[email-masked]>
Cc: "juhatus" <[email-masked]>, "Justiits- ja Digiministeerium" <[email-masked]>, "Info - RAM" <[email-masked]>, "Info - SOM" <[email-masked]>, <[email-masked]>, "info - MKM" <[email-masked]>, <[email-masked]>,PTA Üldine <[email-masked]>, <[email-masked]>, <[email-masked]>, <[email-masked]>, <[email-masked]>, "ELS info" <[email-masked]>, <[email-masked]>, "Triinu Priks" <[email-masked]>, <[email-masked]>, <[email-masked]>,MITTETULUNDUSÜHING CATS HELP <[email-masked]>, "Tartu Koduta Loomade Varjupaik" <[email-masked]>, "Tartu Kassikaitse" <[email-masked]>, "Kati Sulp"
Date: Tue, 30 Sep 2025 17:39:46 +0300

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Lgp  Regionaal- ja Põllumajandusministeerium ning asjaosalised

Käesolevaga edastan ELL jt loomakaitseorganisatsioonide arvamuse 
Loomakaitseseaduse ja veterinaarseaduse muutmise seaduse eelnõule (LoKS II). 
Allkirjastatud arvamus koos eelnõuga on lisatud manusesse.

Kuivõrd arvamuse andmiseks edastatud eelnõuga kaasnevad muudatused on 
vastupidiselt eelnõu koostajate eesmärgile suuresti loomade heaolu 
kahjustavad, palume arvamuses toodud tähelepanekute ja ettepanekutega 
arvestada.

Olulisemad probleemid:

1.	 Eutanaasia otsustamise õiguse andmine üksnes loomaarstile riivab 
olulisel määral põhiõiguseid. Hulkuvate loomade osas lubab kohese hukkamise 
ilma § 5 lg 2 kaitsetähtajata.
2.	Ketis pidamise regulatsioon on õiguslikult ebaselge ja võimaldab mitmeti 
tõlgendamist.  Eelnõu koostaja eesmärk on keelata kõigi koerte püsivalt 
ketis pidamine olenemata sünniajast ning lubada seda erandlikult vaid teatud 
juhtudel (ohtlik koer, kes on sündinud enne 2027. aastat), kuid eelnõu enda 
sätted seda ei peegelda ja loovad võimaluse erinevaks tõlgenduseks.
3.	Loakohustuse ebavõrdsus ja vastuolu. Varjupaikadele kehtestatud 
tegevusloa nõuded on ebaselged ja tekitavad ebavõrdsust, luues 
olemasolevatele tegevusluba omavatele varjupaikadele selge eelise ning 
uutele loa taotlejatele rangemad nõuded.
4.	Tegevusloa nõude puhul eiratakse Hoiukodu-mudelit. Kõikidele hulkuvate 
loomadega tegelevatele organisatsioonidele varjupaiga tegevusloa kohustuse 
kehtestamine pärsib organisatsioonide tegevust ja seeläbi piirab hulkuvate 
loomade päästmise võimalusi ning võib omakorda tuua kaasa hulkuvate loomade 
masshukkamise.
5.	Loa asemel vajame järelevalvet. Eelnõus põhjendatakse loakohustust 
probleemidega, mis tulenevad tegelikult puudulikust järelevalvest ja 
rikkujate vähesest sanktsioneerimisest.
6.	 Põllumajandusministri määrus "Lemmikloomade pidamise nõuded" vajab 
täiendamist ebaselguse tõttu.
7.	Mikrokiip ja register jäetud välja. Üleriigilist kiipimis- ja 
registreerimiskohustust ei kehtestata, kuigi see on võtmelahendus omaniku 
tuvastamisel ja eutanaasiate vähendamiseks, aga ka vastutuse tagamisel.
8.	Eksitav mulje loomakaitseorganisatsioonide heakskiidust. Vaid üksikud 
loomakaitseorganisatsioonid on olnud aruteludele kaasatud ja saanud esitada 
ettepanekuid, kuid sellisel kujul eelnõud ei ole valdavale enamusele 
loomakaitseorganisatsioonidele tutvustatud, veelgi vähem ei ole seda heaks 
kiidetud.

Loomakaitseorganisatsioonide ettepanekute arvestamisel tagab seadusandja, et 
muudatused on läbimõeldud, üheselt mõistetavad ja lähtuvad loomade heaolust.

Juhime tähelepanu, et arvamuse lõpus toodud allkirjastanud organisatsioonide 
nimekiri ei ole täielik. Arvamusega on ühinenud (sh selle allkirjastanud) ka 
Kiisutuba MTÜ ja Neli Käppa MTÜ, Imeloomad MTÜ, Estonian Pet Rescue Society 
MTÜ, MTÜ Paitame Loomakesi ja Kitten Help MTÜ. Ebaõigesti on allkirjastajaks 
märgitud Hiiumaa Koduta Loomade Turvakodu MTÜ (nemad arvamust ei 
allkirjastanud ning esitavad eraldi seisukoha).

Lugupidamisega,

Piret Tees
Eestimaa Loomakaitse Liit